**Распрацаваныя:** Ваўчком Андрэем Віктаравічам, настаўнікам гісторыі і грамадазнаўства, дзяржаўнай установы адукацыі “Лелюкінская сярэдняя школа Іўеўскага раена”

**Білет № 5**

**2.** Практычнае заданне.**Развіццё культуры ў БССР у другой палове 1940-х – 1980ыя гг.**

|  |  |
| --- | --- |
| ***Крыніца 1.* Будынак Нацыянальнай кінастудыі “Беларусьфільм” (г. Мінск)** | ***Крыніца 2.* Уладзімір Мулявін – мастацкі кіраўнік вакальна-інструментальнага ансамбля “Песняры”** |
|  |  |

***Крыніца 3.* Урывак з рамана Уладзіміра Караткевіча “Чорны замак Альшанскі”**

Друк гэтай кнігі вызначаўся строгасцю. Кожная балонь тлуста, упоперак, нібы перарэзана напалам. На верхняй палове старонкі стараславянскі тэкст, на ніжняй - старабеларускі. Сухі, строгі шрыфт, нічога лішняга. І раптам, сярод гэтай пратэстанцкай пустэчы, я ўбачыў дзіва: застаўкі і ініцыялы, што цвілі макамі, срэбрам і золатам так, што вачам рабілася балюча. Кветкі, сцябліны, воіны, коні - усё імкнулася ў зыркім, вычварным, радасным палёце са старонкі на старонку.

– Язычнік, – сказаў я. – Адкуль такое дзіва?

– Вось надпіс.

Надпіс на адвароце вокладкі быў, відаць, з чарнільных арэшкаў і камедзі: рыжыя чарнілы выцвілі. XVI-XVII стагоддзі. Самы пярэдадзень шалёнага націску Польшчы. Але я не мог адарваць вачэй ад цвітучага поплаву, і мне не хацелася ўглядацца ў блытаную рыжую вязь.

– Ты не адказаў. То ўсё ж адкуль?

– Альшаны.

– Нешта чуў, але цьмяна. Дзе?

– Гісторык. Мястэчка... Кіламетраў трыццаць ад Кладна... Князям Альшанскім належала. Гедымінавічы. Дужа старажытны беларускі род. Шматлікія маёнткі па Нёмане і Пцічы, некалькі ўласных гарадоў. Увесь час высокае становішча. Падмацоўвалі тым, што каралям гарады дарылі.

**На аснове прадстаўленных матэрыялаў адкажыце на пытанні:**

1. На фота (крыніца 1) прадстаўлены будынак Нацыянальнай кінастудыі “Беларусьфільм”. З якім відам мастацтва звязана дзейнасць дадзенай установы?
2. З апорай на крыніцу 3 вызначце, якая тэма беларускай літаратуры адлюстравана ў рамане Уладзіміра Караткевіча “Чорны замак Альшанскі”?
3. Крыніца 2 змяшчае фота мастацкага кіраўніка вакальна-інструментальнага ансамбля (скарочана – ВІА) “Песняры” Уладзіміра Мулявіна. Чаму вядомы музыкант узяў назву для свайго ансамбля з вершаў Янкі Купалы?
4. Чаму выкарыстанне гістарычнай тэматыкі ў творах У.Караткевіча з’яўляецца праяўленнем яго пачуцця любові да Радзімы?

|  |  |  |
| --- | --- | --- |
| *№/п* | *Крыніца інфармацыі* | *Адкуль узята крыніца* |
| 1. | Фота Нацыянальная кінастудыя “Беларусьфільм” (г. Мінск) | https://www.sb.by/upload/iblock/e7a/e7a79b570248942536b0a47dfe3fe509.jpg |
| 2. | Фота Уладзімір Мулявін (мастацкі кіраўнік вакальна-нструментальнага ансамбля “Песняры”) | Гісторыя Беларусі, 1917 г. — пачатак XХI ст. : вучэб. дапам. для 9-га кл. устаноў агул. сярэд. адукацыі з беларус. мовай навучання / С. В. Паноў, У. Н. Сідарцоў, В. М. Фамін. — Мінск : Выд. цэнтр БДУ, 2019.— С. 130 |
| 3. | Уладзімір Караткевіч. Урывак з рамана Уладзіміра Караткевіча “Чорны замак Альшанскі” | Караткевіч, У. Чорны замак Альшанскі / У. Караткевіч. – Мінск : Маст. літ., 1983. – С.24 |